**PROGRAMUL OPERAŢIONAL CAPITAL UMAN**

**Axa prioritară 3: *Locuri de muncă pentru toți***

**Obiectivul tematic 8 *Promovarea unei ocupări sustenabile și de calitate a forței de muncă și sprijinirea mobilității forței de muncă.***

**Prioritatea de investiții 8.vii: *Modernizarea instituțiilor pieței forțelor de munca, precum serviciile publice si private de ocupare a forței de munca si îmbunătățind satisfacerea nevoilor pieței forțelor de munca, prin masuri de stimulare a mobilității transnaționale a lucrătorilor si prin programe de mobilitate si printr-o mai buna cooperare intre instituții si părțile interesate relevante.***

**Obiectivul specific 3.10: *Adaptarea structurilor SPO de la nivel național și teritorial prin introducerea unor noi instrumente / sisteme / proceduri / servicii / mecanisme etc. privind nevoile și dinamica pieței muncii/ corelarea cererii cu oferta de forță de muncă, monitorizarea indicatorilor relevanți din perspectiva pieței muncii, monitorizarea și evaluarea serviciilor furnizate de SPO, dezvoltarea bazei de date SPO cu tinerii NEETs, șomeri de lungă durată, grupuri vulnerabile.***

***Obiectivul specific 3.11: Creșterea satisfacției clienților SPO, a diversității și gradului de cuprindere a serviciilor oferite angajatorilor și persoanelor aflate în căutarea unui loc de muncă***

**Apelul de proiecte nr…… /2017**

***GHIDUL SOLICITANTULUI - CONDIȚII SPECIFICE DE ACCESARE A FONDURILOR***

***”*** ***Modernizarea institutiilor pietei fortei de munca PES”***

***AP 3/ PI 8.vii/ OS 3.10/11***

Iulie 2017

**CUPRINS**

[**Informații generale** 2](#_Toc487029778)

[**1.1.**   **Axa prioritară, prioritatea de investiții, obiectiv specific, rezultat așteptat** 5](#_Toc487029779)

[**1.2.** **Tipul apelului de proiecte și perioada de depunere a propunerilor de proiecte** 5](#_Toc487029780)

[**1.3.** **Acțiunile sprijinite în cadrul apelului** 5](#_Toc487029781)

[**1.3.1 Tipuri de activități eligibile care pot fi sprijinite în contextul prezentului ghid al solicitantului – condiții specifice** 5](#_Toc487029782)

[**1.3.2. Teme secundare FSE** 7](#_Toc487029783)

[**1.3.3 Teme orizontale** 8](#_Toc487029784)

[**1.3.4. Informare și publicitate proiect** 8](#_Toc487029785)

[**1.4. Tipuri de solicitanți/ parteneri eligibili** 9](#_Toc487029786)

[**1.6. Grup țintă** 9](#_Toc487029787)

[**1.7. Indicatori specifici de program** 9](#_Toc487029788)

[**1.8. Alocarea financiară stabilită** 11](#_Toc487029789)

[**1.9. Valoarea maximă a proiectului, rata de cofinanțare** 12](#_Toc487029790)

[**1.9.1. Valoarea maximă eligibilă a proiectului** 12](#_Toc487029791)

[**1.9.2. Cofinanțarea proprie și cofinanțarea UE** 12](#_Toc487029792)

[**CAPITOLUL 2. Reguli pentru acordarea finanțării** 12](#_Toc487029793)

[**2.1 Eligibilitatea solicitantului/ partenerilor** 12](#_Toc487029794)

[**2.2. Eligibilitatea proiectului** 12](#_Toc487029795)

[**2.3. Eligibilitatea cheltuielilor** 13](#_Toc487029796)

[**CAPITOLUL 3. Completarea cererii de finanțare** 19](#_Toc487029797)

[**CAPITOLUL 4. Procesul de evaluare și selecție a proiectelor** 19](#_Toc487029798)

[**CAPITOLUL 5. Depunerea și soluționarea contestațiilor** 19](#_Toc487029799)

[**CAPITOLUL 6. Contractarea proiectelor – descrierea procesului** 19](#_Toc487029800)

[**CAPITOLUL 7. Anexe** 19](#_Toc487029801)

**CAPITOLUL 1. Informații despre apelul de proiecte**

**Informații generale**

Cu intervenţii integrate planificate în domeniul ocupării forţei de muncă, POCU va funcţiona ca un mijloc de stimulare a creşterii economice şi a coeziunii şi va susţine atingerea obiectivelor stabilite în cadrul altor provocări de dezvoltare - competitivitate, infrastructură, administrare şi guvernanţă - contribuind astfel la îndeplinirea obiectivelor asumate de România în contextul Strategiei Europa 2020.

Furnizarea de servicii de calitate, flexibile și adaptate pentru piaţa muncii este esenţială pentru a implementa cu succes măsurile planificate în domeniul ocupării forţei de muncă. În contextul reducerii cu 40% a personalului în perioada 2008-2010, dar și reducerii investițiilor și sumelor alocate pentru măsurile active de ocupare (de la 0,16% din PIB în 2003 la 0,02% în 2011) SPO se confruntă cu probleme importante de capacitate. Această situație a afectat oficiile teritoriale, care au fost reduse de la 167 la 158 (2009-2013), ajungându-se la situația de a acoperi zone mari în care mobilitatea beneficiarilor este redusă și de a avea costuri ridicate. La nivel teritorial, fiecare angajat care este în contact direct cu beneficiarii și alți șomeri trebuie să furnizeze servicii de ocupare pentru un număr mediu de 825 pers/ an. Aceasta implică o investiție corespunzătoare în creșterea capacității SPO pentru a asigura măsuri eficace de ocupare. Este nevoie de o abordare strategică pentru a corela mai bine serviciile SPO cu nevoile clienților.

Consolidarea capacității administrative a SPO și asigurarea unui nivel adecvat de resurse pentru măsuri active sunt esențiale pentru creșterea calității, eficacității și pentru oferirea de servicii personalizate. Acest serviciu trebuie consolidat prin diversificarea serviciilor și integrarea lor într-o ofertă coerentă pentru solicitanții de locuri de muncă și angajatori, precum și prin introducerea unui sistem transparent de management al performantei. Furnizarea de măsuri active pe piața forței de muncă ar trebui să fie mai flexibilă și diversificată și să se asigure trecerea la o ofertă integrată care satisface nevoile de pe piața muncii. În vederea creșterii capacității SPO de a furniza servicii eficiente, eficace, personalizate, pentru a depăși lipsa de personal, va fi esențială încheierea de parteneriate cu furnizorii privați de ocupare și cu ONG-urile active în domeniul de activare.

Abordarea strategică propusă pentru a răspunde nevoilor identificate se poate concretiza in consolidarea capacităţii SPO de a oferi servicii de calitate, adaptate nevoilor pieţei muncii și accesibile tuturor.

Intervențiile planificate vor avea în vedere întărirea capacității SPO de a oferi servicii adaptate nevoilor pieței muncii, prin consolidarea capacității de analiză și previziune, precum și de furnizare a măsurilor active de o manieră personalizată, precum și a măsurilor de preconcediere. Acțiunile vor avea în vedere atât dezvoltarea și îmbunătățirea procedurilor de lucru, precum și dezvoltarea componentei de resurse umane la nivelul instituțiilor vizate.

Va fi sprijinită consolidarea capacității în vederea furnizării de servicii de calitate angajatorilor și pentru crearea și dezvoltarea unor mecanisme eficiente de monitorizare și evaluare a intervențiilor derulate, inclusiv prin crearea unei baze de date integrate privind tinerii NEETs.

Acțiuni de colaborare/ dezvoltarea de platforme comune / crearea şi consolidarea de parteneriate cu patronatele, sindicatele, angajatori privaţi, întreprinderi sociale de inserție, furnizori de servicii de ocupare şi formare profesională, agenţii pentru muncă temporară etc., pentru a creşte ocuparea forţei de muncă, precum şi oportunităţile profesionale şi legăturile cu piaţa muncii, cu accent pe persoanele cu nivel redus de educație și persoanele aparținând grupurilor vulnerabile

Integrarea de soluţii moderne TIC în furnizarea serviciilor este esenţială.

Progresele reale şi creşterea participării pe piaţa muncii nu pot fi realizate în absenţa unor politici active şi eficiente privind piaţa muncii şi a unor servicii de calitate, adaptate nevoilor diverselor categorii de lucrători. În conformitate cu Recomandările Specifice de Ţară în direcția consolidării capacității SPO în vederea îmbunătățirii calităţii serviciilor oferite la nivel național și regional/local şi pentru a crește diversitatea acestora, precum şi în conformitate cu prevederile AP 2014-2020, obiectivele vizate de prezenta prioritate de investiţii sunt:

* *adaptarea structurilor SPO de la nivel național și teritorial prin introducerea unor noi instrumente / sisteme / proceduri / servicii / mecanisme etc. privind nevoile și dinamica pieței muncii/ corelarea cererii cu oferta de forță de muncă, monitorizarea indicatorilor relevanți din perspectiva pieței muncii, monitorizarea și evaluarea serviciilor furnizate de SPO, dezvoltarea  bazei de date SPO cu tinerii NEETs, șomeri de lungă durată, grupuri vulnerabile*
* *creșterea satisfacției clienților SPO, a diversității și gradului de cuprindere a serviciilor oferite angajatorilor și persoanelor aflate în căutarea unui loc de muncă*

**OS 3.10** va viza întărirea capacităţii instituţionale a serviciului public de ocupare la nivel naţional şi teritorial prin:

a) managementul performanței;

b) îmbunătăţirea/dezvoltarea/diversificarea serviciilor, inclusiv pentru tinerii NEETs, şomerii de lungă durată, persoane vulnerabile, inclusiv persoanele beneficiare de VMG/VMI;

c) ajustarea/dezvoltarea şi introducerea unor noi procese interne;

d) formarea profesională continuă a propriilor angajaţi în scopul realizării serviciilor şi inovării sociale;

e) dezvoltarea sistemelor informatice, precum şi a unui mecanism de evaluare permanentă a pieţei muncii la nivel naţional şi regional;

f) dezvoltarea serviciilor de susținere a mobilității forței de muncă;

g) dezvoltarea bazei materiale și a personalului angajat.

Conform AP 2014-2020, suportul FSE se va concentra pe îmbunătățirea capacității SPO de a oferi:

* înregistrare, profilare, informare, consiliere individuală și orientare în carieră;
* servicii îmbunătățite de recrutare, plasare, job matching;
* servicii de recrutare oferite angajatorilor prin care să se țină cont de abilitățile de bază solicitate;
* orientare în ceea ce privește programele de formare, recalificare și de activare cu accent pe tinerii NEETs, șomeri de lungă durată, grupuri vulnerabile;
* monitorizarea și evaluarea periodică a nevoilor de pe piața forței de muncă la nivel județean, regional și național;
* monitorizarea satisfacției clienților cu serviciile ANOFM și ale partenerilor și cu participarea la măsuri active;
* introducerea și dezvoltarea managementului de caz la nivelul tuturor structurilor teritoriale ale serviciului public de ocupare și, unde este cazul, al serviciilor sociale;
* diversificarea serviciilor și dezvoltarea de parteneriate cu alte părți interesate, precum furnizori privați de servicii de ocupare, reabilitare socio-medicală, întreprinderi sociale de inserție, instituții în domeniul educației, angajatori, parteneri sociali și ONG-uri, cu scopul de a răspunde cât mai bine nevoilor șomerilor – NEETs, șomeri de lungă durată, grupuri vulnerabile, inclusiv prin stabilirea legăturii între unitățile de învățământ și SPO, precum și între serviciul public de ocupare și serviciile sociale de la nivel central și local/SPAS, inclusiv agenția care asigură plata venitului minim de inserție pentru grupuri vulnerabile pentru inserția și activarea beneficiarilor de VMG/VMI/persoanelor greu ocupabile și foarte greu ocupabile, mai cu seamă din ariile marginalizate;
* îmbunătățirea serviciilor acordate angajatorilor;
* elaborarea, adaptarea și îmbunătățirea procedurilor de lucru și proceselor, inclusiv instruirea personalului și dezvoltarea de sisteme informatice;
* capacitatea de măsurare a efectelor ex-ante și ex-post a efectelor economice și sociale (în special din perspectiva ocupării, șomajului, activării forței de muncă) ale ajustării valorilor unor indicatori reglementați (de ex. salariul minim, VMG/VMI etc.).

Va fi sprijinită și consolidată capacitatea SPO de a furniza servicii specifice, altele decât înregistrarea și profilarea, în special pentru grupurile greu și foarte greu ocupabile

**1.1. Axa prioritară, prioritatea de investiții, obiectiv specific, rezultat așteptat**

* **Axa prioritară 3**: *Locuri de muncă pentru toți*
* **Obiectivul tematic 8:** Promovarea unei ocupări sustenabile și de calitate a forței de muncă și sprijinirea mobilității forței de muncă.
* **Prioritatea de investiții 8.vii:** Modernizarea institutiilor pietei fortelor de munca, precum serviciile publice si private de ocupare a fortei de munca si imbunatatind satisfacerea nevolilor pietei fortelor de munca, prin masuri de stimulare a mobilitatii transnationale a lucratorilor si prin programe de mobilitate si printr-o mai buna cooperare intre institutii si partile interesate relevante.
* **Obiectivul specific 3.10:** *Adaptarea structurilor SPO de la nivel național și teritorial prin introducerea unor noi instrumente / sisteme / proceduri / servicii / mecanisme etc. privind nevoile și dinamica pieței muncii/ corelarea cererii cu oferta de forță de muncă, monitorizarea indicatorilor relevanți din perspectiva pieței muncii, monitorizarea și evaluarea serviciilor furnizate de SPO, dezvoltarea bazei de date SPO cu tinerii NEETs, șomeri de lungă durată, grupuri vulnerabile*
* **Obiectivul specific 3.11:***Creșterea satisfacției clienților SPO, a diversității și gradului de cuprindere a serviciilor oferite angajatorilor și persoanelor aflate în căutarea unui loc de muncă*
* **Rezultate așteptate**

Principalele rezultate așteptate prin sprijinul financiar acordat în cadrul prezentului apel de proiecte le reprezintă:

* *Instrumente / sisteme / proceduri / servicii / mecanisme/analize și evaluări etc. privind nevoile și dinamica pieței muncii/ corelarea  cererii cu oferta de forță de muncă, monitorizarea și evaluarea serviciilor*
* *Baza de date privind clienții PES, inclusiv tinerii NEETs, șomeri de lungă durată, grupuri vulnerabile*
* *Număr crescut de persoane aflate în căutarea unui loc de muncă și de angajatori care utilizează serviciile SPO*

## **1.2. Tipul apelului de proiecte și perioada de depunere a propunerilor de proiecte**

Apelul de proiecte este un **apel de tip non-competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE ........... ORA 10.00** **ŞI SE VA ÎNCHIDE ÎN DATA DE ..........., ORA 16.00.**

Elaborarea propunerii de proiect va urma fazele mecanismului non-competitiv menționate la secțiunea II. Mecanismul non-competitiv (*Metodologia de verificare, evaluare şi selecție a proiectelor în cadrul Programului Operaţional Capital Uman 2014-2020- mai 2017).*

## **1.3. Acțiunile sprijinite în cadrul apelului**

### **1.3.1 Tipuri de activități eligibile care pot fi sprijinite în contextul prezentului ghid al solicitantului – condiții specifice**

Tipurile de activități eligibile care vor fi finanțate în contextul acestui apel de proiecte sunt în principal cele care vizează:

* Sprijin pentru realizarea bazelor de date și a interoperabilității bazelor de date între școli și serviciul public de ocupare pentru monitorizarea tinerilor NEET’s;
* Dezvoltarea/ consolidarea/ integrarea/ operaționalizarea unor baze de date cuprinzând diverse categorii de clienți actuali și potențiali (ex. NEETs, VMG/VMI, grupuri vulnerabile, angajatori etc.);
* Dezvoltarea/ consolidarea/integrarea de servicii (inclusiv online, de tip call centre și ghișee electronice etc.) pentru diverse categorii de beneficiari;
* Dezvoltarea serviciilor de susținere a mobilității forței de muncă;
* Dezvoltarea de instrumente, studii, analize, cercetări etc. privind evoluția  pieței muncii la nivel național, regional și local, inclusiv împreună cu partenerii sociali;
* Acțiuni de colaborare cu angajatori privaţi, parteneri sociali și structuri reprezentative ale acestora, întreprinderi sociale de inserție, furnizori de servicii de ocupare şi formare profesională, servicii sociale, agenţii pentru muncă temporară etc., pentru a creşte ocuparea forţei de muncă, precum şi oportunităţile profesionale şi legăturile cu piaţa muncii, cu accent pe persoanele cu nivel redus de educație și persoanele aparținând grupurilor vulnerabile;
* Dezvoltarea activităților SPO dedicate angajatorilor cu scopul de a crește rata ocupării posturilor vacante; oferirea de suport pentru ocuparea posturilor vacante; elaborarea si implementarea unei strategii pentru angajatori;
* Realizarea parteneriatelor de ocupare cu angajatori;
* Includerea specifică a parteneriatelor de ocupare cu angajatorii publici sau cu capital de stat;
* Sprijin pentru planificarea politicilor, management, monitorizare, evaluare și impact, precum și adaptarea proceselor în domeniul pieței muncii;
* Dezvoltarea și implementarea de modele teritoriale de ocupare a forței de muncă cu angajatorii, autorităţile locale şi persoane aflate în căutarea unui loc de muncă, alţi actori relevanţi pe piaţa forţei de muncă în vederea reducerii disparităţilor regionale prin promovarea mobilităţii geografice şi profesionale, servicii flexibile şi individualizate bazate pe cerere;
* Actualizarea unui catalog integrat de servicii furnizate clienților prin care să se asigure monitorizarea serviciilor finanțate atât prin FSE, cât și din bugetul propriu;
* Dezvoltarea/ actualizarea modelului de profilare și segmentare al clienților care să ghideze furnizarea serviciilor și a măsurilor oferite de SPO;
* Asigurarea resurselor umane pentru noi servicii sau imbunătățirea serviciilor existente;
* Organizarea de evenimente relevante pentru piața muncii;
* Acțiuni de dezvoltare a resursei umane din structurile serviciului public de ocupare a forței de muncă care ar putea viza:
  + Analiza nevoilor de competențe, abilități, cunoștințe pentru personalul din structurile serviciului public de ocupare a forței de muncă pentru a asigura furnizarea unor servicii de calitate atât persoanelor aflate în căutarea unui loc de muncă, cât și angajatorilor; elaborarea de planuri de recrutare, formare, profesionalizare și specializare a consilierilor ANOFM;
  + Dezvoltarea și furnizarea de acțiuni de formare în funcție de nevoile identificate, inclusiv prin schimb de bune practici/ învățare reciprocă, inclusiv cu alte State Membre (ar putea implica activități de inovare și/sau de cooperare națională și transnațională) în vederea perfecționării și adaptării practicii naționale privind furnizarea serviciilor specifice, formarea rețelelor de competențe.

Implementarea altor măsuri care vor contribui la creșterea calității serviciilor furnizate de SPO:

* Consolidarea sistemului intern de management al performanţei, dezvoltarea şi introducerea unor modele de management care să monitorizeze impactul serviciilor oferite de către structurile SPO; dezvoltarea şi introducerea unor modele de management care să monitorizeze impactul serviciilor oferite de către structurile SPO; introducerea de procese inovative, noi metode de management, de monitorizare și de evaluare a performanței și a calității serviciilor oferite;
* Stabilirea unui mecanism de management pentru activitățile locale, bazat pe standarde clare de furnizare de servicii și pe alocarea de resurse pentru politicile SPO funcție de performanță;
* Implementarea unei strategii pentru clienți subliniind metode de elaborare a profilului, proceduri pentru implicarea clienților bazate pe un plan de acțiune individual pentru cei aflați în căutarea unui loc de muncă;
* Elaborarea, îmbunătățirea și adaptarea proceselor interne care să susțină furnizarea serviciilor, inclusiv prin consolidarea rolului şi ponderii serviciilor de înregistrare, profilare, informare, consiliere, orientare şi introducerea unor modele inovatoare pentru consultaţiile individuale şi de grup, inclusiv informarea şi consultarea on-line a persoanelor înregistrate în baza de date a SPO;
* Creşterea capacităţii structurilor SPO de intervenţie şi prevenţie timpurie;
* Sprijin pentru SPO în procesul de externalizare către furnizori privați a unor servicii specifice, cu obiectivul declarat al obținerii unei creșteri a calității, diversității și gradului de cuprindere a acestora, în special în ceea ce privește accesul categoriilor defavorizate (ex. roma și persoane din zona rurală) și celor din comunitățile marginalizate (criteriile pentru externalizare ar putea implica: existența unei baze materiale, un număr optim de personal specializat, grupul țintă pe care îl vizează prin serviciile externalizate, accentul pe rezultate inclusiv în termen de plasare pe piața muncii etc.);
* Dezvoltarea unui mecanism de management pentru activitățile locale, bazat pe standarde de calitate și cost privind furnizarea de servicii și pe alocarea de resurse pentru politicile SPO în funcție de performanță și de dinamica pieței muncii;
* Automatizarea proceselor de monitorizare și control al beneficiarilor;
* Dezvoltarea/adaptarea/actualizarea sistemelor de măsurare a efectelor ex-ante și ex-post (în special din perspectiva ocupării, șomajului, activării forței de muncă) ale ajustării valorilor unor indicatori reglementați (de ex. salariul minim, VMG/VMI etc.) și realizarea de analize anuale în baza acestora. În cazurile în care la nivelul instituțiilor centrale există deja sisteme dezvoltate, atunci acestea vor fi preluate și, după caz, dezvoltate și utilizate pentru realizarea analizelor.

### **1.3.2. Teme secundare FSE**

În cadrul AP 3/ PI 8.vii/ OS 3.10/3.11 . sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul Axei Prioritare 3. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere minimă pe proiect** |
| --- | --- |
| 02. Inovare socială | **5%** |
| 06. Nediscriminare | **2%** |

În elaborarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

**Aspecte privind inovarea socială**

Inovarea socială presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor furnizate[[1]](#footnote-1).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

În contextul AP 3 se intenționează utilizarea inovării sociale/ cooperării transnaționale în special cu scopul de a testa, eventual implementa la scară largă, soluții inovatoare, la nivel national, pentru a aborda provocările sociale, inclusiv prin parteneriate cu actori relevanți.

Exemple de teme de inovare socială care ar putea fi utilizate în cadrul acestui ghid al solicitantului – condiții specifice:

* identificarea, testarea și implementarea de mecanisme, instrumente, proceduri etc inovative care să contribuie la atingerea obiectivelor specifice 3.10 si 3.11, acela de a crește calitatea, diversitatea și gradul de cuprindere a serviciilor oferite de SPO angajaților și persoanelor aflate în căutarea unui loc de muncă. Acestea ar putea fi identificate și în contextul inițiativelor de cooperare transnațională cu SPO din alte State Membre.
* activități și inițiative care vizează promovarea egalității de șanse, non discriminarea etc.

Solicitanții și partenerii eligibili trebuie să evidențieze în formularul de aplicație dacă propunerea de proiect contribuie la temele secundare prezentate mai sus.

### 

### **1.3.3 Teme orizontale**

În cadrul propunerii de proiect, solicitanții vor evidenția, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. **Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Egalitatea de șanse, non-discriminarea.[[2]](#footnote-2) Egalitatea între femei și bărbați.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.
* **Utilizarea TIC și contribuția la dezvoltarea de competențe digitale**
* **Dezvoltare durabila** se refera la vizarea obiectivului de sprijinire a tranzitiei catre o economie bazata pe emisii scazute de carbon sau a masurilor care includ aspecte legate de locuri de munca verzi. Dezvoltarea durabila reprezinta totalitatea formelor si metodelor de dezvoltare socio-economica care se axeaza in primul rand pe asigurarea unui echilibru intre aspectele sociale, economice si ecologice si elementele capitalului natural.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>

### **1.3.4. Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 9 „Informare și publicitate”, pagina 54*.*

NB Cheltuielile aferente activității de informare și publicitate proiect vor fi incluse la capitolul cheltuieli indirecte.

## **1.4. Tipuri de solicitanți/ parteneri eligibili**

**Solicitant eligibil:**

* *MMJS/ ANOFM, în calitate de SPO (inclusiv unităţile cu personalitate juridică din subordinea sa) în parteneriat cu parteneri sociali/ furnizori de servicii sociale, alte entități relevante*

**1.5. Durata proiectului**

Perioada de implementare a proiectului este de maximum **48 luni**.

Proiectele care vor prevedea o perioadă de implementare mai mare de 48 luni vor fi respinse.

La completarea cererii de finanțare va trebui evidențiată în sistemul electronic durata fiecărei activități și sub-activități incluse în proiect.

## **1.6. Grup țintă**

In cadrul prezentului apel de proiecte, grupul tinta este format din :

* *Personalul propriu/ instituţii ale SPO;*
* *Clienți ai SPO actuali și potențiali (angajatori, persoane aflate în căutarea unui loc de muncă, persoane neînregistrate la SPO) etc.*

## **1.7. Indicatori specifici de program**

**Indicatorii de rezultat comuni pentru care a fost stabilită o valoare-țintă și indicatorii de rezultat specifici programului care corespund obiectivului specific (pe prioritate de investiții și categorie de regiune) (în ceea ce privește FSE)**

Cererile de finanțare vor include **atât** indicatorii de realizare, **cât și** indicatorii de rezultat imediat prezentați în continuare și vor avea în vedere următoarele ținte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatorii de rezultat comuni pentru care a fost stabilită o valoare-țintă și indicatorii de rezultat specifici programului** | | | **Tinta minima solicitata** |
| --- | --- | --- | --- |
| **Cod** | **Regiune de dezvoltare** | **Denumire indicator** |
| 4S23 | Regiuni mai puțin dezvoltate | Baza de date integrată la nivel național pentru înregistrarea și monitorizarea situației tinerilor NEETs funcțională |  |
| 4S145 | Regiuni mai puțin dezvoltate | Structuri SPO care implementează instrumente/ sisteme/ proceduri/ servicii/ mecanisme etc. standard privind nevoile pieței muncii/ corelarea cererii cu oferta de forță de muncă, monitorizarea serviciilor furnizate | 42 |
| 4S18 | Regiuni mai puțin dezvoltate | Structuri SPO care implementează rezultatele studiilor/ analizelor/ prognozelor privind nevoile pieței muncii | 51 |
| 4S19 | Regiuni mai puțin dezvoltate | Angajați ai SPO care au absolvit cursurile de formare cu certificat de absolvire/ care au participat la schimburi de bune practici până la finalizarea lor | 1600 |
| 4S20 | Regiuni mai puțin dezvoltate | Structuri SPO care au înregistrat creștere în ocuparea persoanelor aflate în căutarea unui loc de muncă urmare a sprijinului primit | - |
| 4S21 | Regiuni mai puțin dezvoltate | Servicii nou introduse urmare a proiectelor implementate | - |
| 4S22 | Regiuni mai puțin dezvoltate | Angajatori care utilizează serviciile SPO | - |
| 4S24 | Regiuni mai puțin dezvoltate | Număr de locuri de muncă vacante introduse în portalul on-line de locuri de muncă | - |
| 4S25 | Regiuni mai puțin dezvoltate | Grad de satisfacție al clienților (angajatori și persoane în căutarea unui loc de muncă) cu serviciile oferite prin proiectele care implică SPO | - |
| 4S150 | Regiuni mai puțin dezvoltate | Baza de date integrată la nivel național, pentru înregistrarea și monitorizarea inclusiv a situației tinerilor NEETs, șomerilor de lungă durată, grupurilor vulnerabile, funcțională | - |

| **Indicatori de realizare comuni și specifici programului** | | | **Tinta minima solicitata** |
| --- | --- | --- | --- |
| **Cod** | **Regiune de dezvoltare** | **Denumire indicator** |
| 4S26 | Regiuni mai puțin dezvoltate | Proiecte care vizează baza de date cu tineri NEETs |  |
| 4S27 | Regiuni mai puțin dezvoltate | Angajați ai SPO care beneficiază de programe de formare/ schimb de bune practici; | 2000 |
| 4S28 | Regiuni mai puțin dezvoltate | Instrumente/sisteme/proceduri/servicii/mecanisme  etc. privind nevoile pieței muncii/ corelarea cererii cu oferta de forță de muncă/ monitorizarea serviciilor furnizate de SPO | 6 |
| 4S29 | Regiuni mai puțin dezvoltate | Studii/ analize/ prognoze privind nevoile pieței muncii | 7 |
| 4S30 | Regiuni mai puțin dezvoltate | Proiecte care vizează implementarea de noi servicii si măsuri | 7 |
| 4S31 | Regiuni mai puțin dezvoltate | Proiecte derulate în parteneriat cu alte entități de pe piața muncii în vederea stabilirii unor mecanisme de colaborare pe plan local | 42 |
| 4S32 | Regiuni mai puțin dezvoltate | Proiecte care vizează parteneriate cu angajatorii | 42 |
| 4S33 | Regiuni mai puțin dezvoltate | Evaluări ale proceselor și structurilor la nivel județean și național pe baza datelor interne | 7 |
| 4S151 | Regiuni mai puțin dezvoltate | Proiecte care vizează baza de date cu tineri NEETs, șomeri de lungă durată, grupuri vulnerabile | 1 |
| 4S152 | Regiuni mai puțin dezvoltate | Instrumente/sisteme/proceduri/servicii/mecanisme etc. corelarea cererii cu oferta de forță de muncă/ monitorizarea și evaluarea serviciilor furnizate de SPO | 6 |
| 4S153 | Regiuni mai puțin dezvoltate | Proiecte derulate în parteneriat cu alte entități de pe piața muncii sau din domeniul social în vederea stabilirii unor mecanisme de colaborare pe plan local | 42 |
| 4S154 | Regiuni mai puțin dezvoltate | Evaluări ale proceselor, măsurilor și structurilor la nivel județean și național pe baza datelor interne | 7 |

Definițiile indicatorilor de rezultat și realizare se regăsesc în Anexa 1 la prezentul ghid.

**La nivelul fiecărui proiect vor trebui stabilite ținte atât pentru indicatorii de realizare, cât și pentru indicatorii de rezultat, atât pentru regiunile mai puțin dezvoltate, cât și pentru regiunea dezvoltată (București - Ilfov), funcție de activitățile prevăzute în cererea de finanțare.**

**Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului FSE nr. 1304/2013.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

## 

## **1.8. Alocarea financiară stabilită**

În cadrul prezentului apel de proiecte implementat prin aplicarea procedurii non-competitive și lansat în contextul Axei Prioritare 3, PI 8.vii, OS 3.10/ 3.11 din cadrul Programului Operațional Capital Uman 2014-2020, bugetul alocat este de **118,294,486.10 euro** (contribuția UE + contribuția națională) la nivelul categoriilor de regiuni după cum urmează:

* pentru r**egiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), suma totală disponibilă este de **104,935,221.79** euro, din care contribuția UE este de **89,194,938.52**  euro (corespunzând unei contribuții UE de 85%), iar contribuția națională este de **15,740,283.27** euro (corespunzând unei contribuții naționale de 15%);
* pentru **regiunea** dezvoltată **(București-Ilfov),** suma totală disponibilă este de **13,359,264.31** euro, din care contribuția UE este de **10,687,411.45** euro (corespunzând unei contribuții UE de 80%), iar contribuția națională este de **2,671,852.86** euro (corespunzând unei contribuții naționale de 20%).

## 

## **1.9. Valoarea maximă a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii iulie 2017, respectiv **1 EURO = … RON**, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.9.1. Valoarea maximă eligibilă a proiectului**

* Valoarea maximă eligibilă a unui proiect este de 49.000.000 euro.

### **1.9.2. Cofinanțarea proprie și cofinanțarea UE**

Valoarea cofinanțării private proprii se stabilește în funcție de tipul entității care are calitatea de solicitant sau, după caz, în funcție de tipul fiecărei entități care are calitatea de partener, aplicată la valoarea totală eligibilă a proiectului după cum urmează:

| Regiuni de dezvoltare | Co-finanțarea UE % | Co-finanțarea națională (publică+proprie) %, din care: | Ordonatori de credite ai bugetului de stat, bugetului asigurărilor sociale de stat și ai bugetelor fondurilor speciale și entitățile aflate în subordine sau în coordonare finanțate integral din bugetele acestora | Beneficiari persoane juridice de drept privat fără scop patrimonial | | Instituții publice finanțate integral din venituri proprii sau parțial de la bugetul de stat, bugetul asigurărilor sociale de stat sau bugetelor fondurilor speciale | | Instituțiile de învățământ superior acreditate care nu fac parte din categoriile anterioare de beneficiari | |
| --- | --- | --- | --- | --- | --- | --- | --- | --- | --- |
| Cofinanțare publică % | Cofinanțare proprie % | Cofinanțare publică % | Cofinanțare proprie % | Cofinanțare publică % | Cofinanțare proprie % | Cofinanțare publică % |
| Regiune mai puțin dezvoltată | 85 | 15 | 15 | 0 | 15 | 2 | 13 | 2 | 13 |
| Regiune mai dezvoltată | 80 | 20 | 20 | 0 | 20 | 2 | 18 | 2 | 18 |

Pentru proiectele finanțate în contextul prezentului ghid, valoarea eligibilă a proiectului, contribuția privată proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la <http://www.fonduri-ue.ro/pocu-2014#implementare-program>

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la <http://www.fonduri-ue.ro/pocu-2014#implementare-program>

## **2.3. Eligibilitatea cheltuielilor**

Lista orientativa privind incadrarea cheltuielilor eligibile aferente proiectului in categoriile/subcategoriile de cheltuieli conform MySmis:

|  | **Categorie MySMIS** | | **Subcategorie MySMIS** | | **Subcategoria (descrierea cheltuielii) conține:** |
| --- | --- | --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | | |
| **Cheltuielile eligibile** **directe** | 9-Cheltuieli aferente managementului de proiect | | 22-Cheltuieli salariale nete cu managerul de proiect | | * Salariu manager de proiect. |
| 25-Cheltuieli salariale | | 83-Cheltuieli salariale nete cu personalul implicat în implementarea proiectului (în derularea activităților, altele decât management de proiect) | | * Salarii pentru personalul implicat in implementarea proiectului altele decât management de proiect. |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. |
| 27-Cheltuieli cu deplasarea | | 98-Cheltuieli cu deplasarea pentru personal propriu și experți implicați in implementarea proiectului | | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 97-Cheltuieli cu deplasarea pentru participanţi - grup ţintă | | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 29-Cheltuieli cu servicii | | 100-Cheltuieli pentru consultanță și expertiză | | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu formare profesională, asistență juridică, dezvoltarea de aplicatii și sisteme informatice, etc.) |
| 104-Cheltuieli cu servicii pentru organizarea de evenimente și cursuri de formare | | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | | 32-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | | * Achiziționare de publicații, cărți, reviste de specialitate, materiale educaționale relevante pentru proiect, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare/ educație |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | | 70-Cheltuieli cu achiziția de materii prime, materiale consumabile și alte produse similare necesare proiectului | | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Multiplicare * Licențe si software * Etc. |
| 23-Cheltuieli cu hrana | | 81-Cheltuieli cu hrana | | * Cheltuieli cu hrana pentru participanți (grup țintă) |
| 5-Cheltuieli pentru asigurarea utilităților necesare funcționarii structurilor operaționalizate in cadrul proiectului | | 9-Cheltuieli pentru asigurarea utilităților necesare structurii | | * Utilități:   + apă şi canalizare   + servicii de salubrizare   + energie electrică   + energie termică şi/sau gaze naturale * Telefoane, fax, internet, acces la baze de date * Servicii poștale şi/sau servicii curierat * Servicii de administrare a clădirilor:   + întreținerea curentă   + asigurarea securității clădirilor   + salubrizare şi igienizare * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare şi juridice (notariale) * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului |
| 5-Cheltuieli cu închirierea, altele decât cele prevăzute la cheltuielile generale de administrație | | 9-Cheltuieli cu închirierea, altele decât cele prevăzute la cheltuielile generale de administrație | | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 4-Cheltuieli de leasing | | 8-Cheltuieli de leasing fără achiziție | | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile |
| 28-Cheltuieli de tip FEDR | | 161-Cheltuieli de tip FEDR | | * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Energie electrică. |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea în cauză | | | | | |
| **Cheltuieli generale de administrație (Cheltuieli indirecte)**  **Cheltuieli generale de administrație (**Cheltuielile eligibile indirecte) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | | | |
|  | | **Categorie MySMIS** | | **Subcategorie MySMIS** | **Subcategoria (descrierea cheltuielii) conține:** |
| **Cheltuieli eligibile indirecte** | | 10-Cheltuieli generale de administrație | | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicatii informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Cheltuielile generale de administrație vor fi decontate pe baza de costuri reale, în baza documentelor justificative. | | | |

**NB. Cheltuielile directe de personal** reprezintă acele cheltuieli care derivă din încheierea de raporturi de serviciu/de muncă, inclusiv contribuţiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operaţiunii.

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020.*

La nivel de proiect pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020,* precum și cu instrucțiunile de completare furnizate în sistemul informatic la apelurile de proiecte.

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* Documentului *Orientări privind accesarea finanțărilor în cadrul Programului Operațional Capital Uman 2014-2020[[3]](#footnote-3)*
* *Metodologiei de evaluare și selecție a proiectelor POCU- modificată în mai 2017[[4]](#footnote-4)*
* *Criteriile de verificare a conformității administrative și a eligibilității*
* *Criteriile de evaluare și selecție*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* disponibil la <http://www.fonduri-ue.ro/pocu-2014#implementare-program>***.***

# 

# **CAPITOLUL 7. Anexe**

**Anexa 1: Definițiile indicatorilor specifici de rezultat și realizare**

**Anexa 2. Criteriile de verificare a conformității administrative și a eligibilității**

**Anexa 3. Criterii de evaluare și selecție**

**Anexa 4. Cadrul strategic și cadrul legal aplicabil**

1. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-1)
2. <http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.1.pdf> [↑](#footnote-ref-2)
3. <http://www.fonduri-ue.ro/images/files/programe/CU/POCU-2014/20.04/ORIENTARI.GENERALE.POCU.pdf> [↑](#footnote-ref-3)
4. <http://www.fonduri-ue.ro/images/files/programe/CU/POCU-2014/20.04/POCU.Metodologie.evaluare.selectie.pdf> [↑](#footnote-ref-4)